Liggaam by Pta-laerskool gevind | Maroela Media
Klaas van der Kooi, eienaar van Kilnerpark Security in Pretoria se Moot-omgewing, het aan Maroela Media gesê twee inbrekers het vermoedelik Sondagaand 'n paar huise vanaf die Laerskool Wonderboom-Suid probeer inbreek.
Die verdagte is deur terreinwerkers wat by die skool bly, betrap en aangekeer. Kilnerpark Security is kort daarna ontbied.
"Ons het drie voertuie na toneel ontplooi. Die polisie is in kennis gestel, maar het lank gevat om op te daag. Aangesien die toneel veilig en onder beheer was, het die beamptes gery en die verdagte lewend agtergelaat."
Ao. Hero Gumbu, polisiewoordvoerder, het gesê die polisie is omstreeks 06:00 in kennis gestel 'n liggaam van iemand wat vermoedelik aangerand is, is by die skool gevind.
"Die Pretoria-Moot-polisie ondersoek 'n saak van moord. Die veiligheidswagte en die betrokke terreinwerkers word ondervra," het Gumbu gesê. Niemand is nog in verband met die voorval in hegtenis geneem nie.
Maroela Media het die Gautengse departement van onderwys genader vir kommentaar en wag nog vir terugvoer.
Ja nee met die nuwe generasie Saps moet publiek help. My man is n polisieman van die vorige generasie waar die polisie nog ge-"serve nd protect" het. deesdae kan hul ni eens n id sertifiseer sonder om n fout te maak ni wat nog kriminele vastrek. SO GEMEENSKAPPE MOET INGRYP.
Dankie Klaas dat jou mense ons elke aand veilig laat voel. Altyd flink en vinnig daar as mens hulle nodig kry